**Zápisnica zo zasadnutia predstavenstva**

spoločnosti CULTUS Ružinov, a.s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Okresného súdu Bratislava I, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **18.09.2020, online**

**Prítomní členovia predstavenstva**:

František Fabián - predseda predstavenstva

Petra Kurhajcová - členka predstavenstva

Monika Ďurajková - členka predstavenstva

 Silvia Pilková - členka predstavenstva

**Prítomní za CULTUS Ružinov, a.s.:**

Andrea Kozáková - riaditeľka

Richard Bednár - zástupca riaditeľa

Jana Jakubkovič - právnička

P. Fabián, predseda predstavenstva (ďalej aj ako „PP“) na úvod privítal všetkých prítomných na stretnutí členov predstavenstva. PP oboznámil prítomných s navrhovaným programom podľa pozvánky:

1. Zľavy na nájomnom
2. Rozpočet 2021
3. Relácia o varení
4. Stravné lístky

PP dal hlasovať o programe.

*Hlasovanie:*

*Za: 4*

*Proti: 0*

*Zdržal sa: 0*

**Bod č. 1. – Zľavy na nájomnom**

Predstavenstvo rokovalo približne dve hodiny o právnych, finančných a ďalších aspektoch danej témy. Pani riaditeľka navrhla, aby Spoločnosť nežiadala štátnu dotáciu, ale sa dohodla s nájomníkmi na zľave z nájmu s tým, že by museli do konca roka 2020 uhradiť všetky svoje záväzky, ako minulé, tak aj tie, ktoré vznikli v období, kedy boli viac či menej obmedzení opatreniami štátu.

Uznesenie: p*redstavenstvo žiada p. riaditeľku o prehľad príjemcov a prepočet nákladov nasledovne: žiadatelia, ktorí sú oprávnení na príjem príslušnej dotácie od štátu vo výške 50% zľavy na nájomnom za mesiace apríl+máj, ostatní žiadatelia vo výške mesačného nájmu, t.j. u všetkých žiadateľov vo výške jednomesačného nájmu. Zároveň žiada o výpočet záväzkov po lehote splatnosti na nájomnom u týchto subjektov.*

**Úloha č.: 18.09.2020 / 1.**

**Zodpovedná: p. riaditeľka**

**Termín: 23.09.2020**

*Hlasovanie:*

*Za: 4*

*Proti: 0*

*Zdržal sa: 0*

Ostatné body programu boli odročené na ďalšie stretnutie predstavenstva.

***Ing. František Fabián, MBA***

***predseda predstavenstva***

***Ing. Monika Ďurajková***

***členka predstavenstva***

***Ing. Petra Kurhajcová***

***členka predstavenstva***

***Silvia Pilková***

***členka predstavenstva***

V Bratislave, 18.09.2020

Zapísal: František Fabián